b'\n_START_ARTICLE_\nDialogus creaturum\n_START_PARAGRAPH_\nDialogus creaturum (egentlig Dialogus creaturum optime moralisatus eller Dyalogus creaturarum moralizatus), Dialoger om skapelsens sedel\xc3\xa6re, er en fabelsamling p\xc3\xa5 latin best\xc3\xa5ende av 122 dialoger.\n_START_SECTION_\nForfatterskap\n_START_PARAGRAPH_\nDet er blitt foresl\xc3\xa5tt to forskjellige forfattere av verket, Mayno de Mayneri (en lege i Milano, d\xc3\xb8d 1376) og Nicolaus Pergamenus (fra Bergamo), som begge levde p\xc3\xa5 1300-tallet.\n_START_SECTION_\nTrykt bok\n_START_PARAGRAPH_\nDialogus creaturum ble senere trykket. Boktrykkerkunsten gav den stor utbredelse. Den ble utstyrt med tresnitt av Gerard Leeu og trykket i latinsk utgave i 1480 i Gouda; en nederlandsk versjon ble utgitt av Leeu i 1481. Han fikk trykket flere utgaver i 1486 og 1491 i Antwerpen, dit han hadde flyttet sitt officin i 1484. Likes\xc3\xa5 utkom i 1481 en utgave i K\xc3\xb6ln, utgitt av Conrad Winters de Homborch. I 1482 oversatte Colard Mansion i Brugge verket til fransk og anferdiget to manuskripter, hvorav ett befinner seg p\xc3\xa5 det \xc3\xb8sterrikske nasjonalbibliotek (Cod. 2572). Jean Bellot utgav den i 1500 i Geneve, Claude Nourry i 1509 i Lyon og Pigouchet i 1510 i Paris.\n_START_SECTION_\nSveriges f\xc3\xb8rste trykte bok\n_START_PARAGRAPH_\nDen ble den f\xc3\xb8rste boken som ble trykket i Sverige. Det var den 20. desember 1483 p\xc3\xa5 n\xc3\xa5v\xc3\xa6rende Riddarholmen der Johann Snell fra Rostock hadde sitt trykkeri. Fem eksemplar av denne utgave, som ble h\xc3\xa5ndkolorert, er bortsatt bevarte.\n_START_SECTION_\nBeskrivelse\n_START_PARAGRAPH_\nDe 122 frittst\xc3\xa5ende delene av Dialogus minner i meget om moderne barneeventyr. I hver dialog treffes menneskeliggjorte vesener, og de kortfattede fortellingene formidler et enkelt moralbudskap som forklerande avslutter dialogen. Moralen ber\xc3\xb8rer jordiske bekymringer og er hentet fra forskjellige etiske autoriteter som Bibelen, kirkefedrene og antikkens filosofer. Flere av fanlene er fra \xc3\x86sop, som L\xc3\xb8vens andel, Frosken og oksen og Ulven og lammet._NEWLINE_Tittelens \xc2\xabdialoger\xc2\xbb skyldes den doble forfatterrollen, der fortellingen anskueliggj\xc3\xb8r det p\xc3\xa5f\xc3\xb8lgende sitatet. Antagelig har fablene blitt benyttet av prester som inspirasjon til prekenen._NEWLINE_Et fotolitografisk avtrykk av 1483 \xc3\xa5rs utgave ble utgitt i 1883. I samband med svensk boktrykks 500-\xc3\xa5rsjubileum 1i 983, utgav Michaelisgillet i samvirke med Bra B\xc3\xb6cker en faksimile av denne bok med oversettelse og kommentar.'